Innledning

=Undervisning 2.0=

Dette er vår besvarelse på en eksamensoppgave i skoleutvikling i det digitale nettsamfunnet. Eksamenen består av tre deler hvor av dette er den ene. Om du ønsker å lese selve eksamensoppgaven og bakgrunnen for denne wikien, finner du det her.

Struktur
Vi ønsker her å få frem hvordan vi har tolket oppgaven, og hvordan vi har tenkt for at besvarelsen skal fremstå med helhet og sammenheng.
 * Problemstilling**

Siden vi i oppgaven kommer til å benytte mange "nye" digitale begrepene, velger vi å lage en kort beskrivelse av disse begrepene, slik vi oppfatter de. Vi gir også en kort beskrivelse av de ulike programvarene undervisningsopplegget vårt bygger på.
 * Begrepsavklaring**

Vi har laget et konkret undervisningsopplegg på utdanningsprogrammet Service og samferdsel, yrkesfaglig programområde. Vi tar utgangspunkt i dagens situasjon og utarbeider opplegget ut i fra en ønsket situasjon. Dette undervisningsopplegget er lenket til en egen wiki, som skal fungere som arbeidsrommet for elevene.
 * Undervisningopplegget**

Vi har i tillegg valgt et forholdsvis langt tidsaspekt på undervisningsopplegget. Vi har som utgangspunkt at dette er elevens første møte med programvaren vi introduserer. Vi har heller ikke et skolebygg eller en timeplan som tillater fleksibel undervisning, og blir derfor nødt til å drive undervisning 2.0 innenfor gamle tradisjonelle rammer.

På skoler med større fleksibilitet, kan tidsaspektet med fordel endres. Det vil være gunstig å få lengre arbeidsøkter, spesielt når elevene jobber med serviceoppdrag og filming. Opplegget kan også tilpasses i forhold til elevenes kunnskapsnivå på relevant verktøybruk. En bør likevel huske på at elevene må få tid til å reflektere over det de lærer, og gjennomgå den nødvendige modningsprosessen.

Før vi kan gjennomføre undervisningsopplegget i praksis, vil det være nødvendig å analysere hvilke konsekvenser gjennomføringen vil få for ulike aktører. Vi velger å dele disse aktørene inn i 6 hovedgrupper. Disse gruppene ser du i menyliste til venstre. Analysen vil her avdekke både forventede postive følger, endringer som må gjennomføres og hvilke hindringer som må overstiges.
 * Konsekvensanalyse**

Vi avslutter med en oppsummering og hvilke tanker vi gjør oss om den fremtidige skole2.0. Er undevisning2.0 en nødvendighet i den videregående skolen?
 * Konklusjon**

//Lykke til med lesningen!//

Vi håper du kan få noen nyttige innspill av å lese våre skriverier. Har du lyst til å ta kontakt med oss, så gjør det! Har du lyst å prøve undervisningsopplegget, eller deler av det, så gjør det, men vi forventer da at vi får tilbakemelding om dine erfaringer! Vi er interessert i samarbeid, også på tvers av skoler og fag.

Knarvik videregående skole
 * //Solveig//** solrok@hfk.no og **//Kari//** karbru@hfk.no